
RAPORT PRIVIND SITUAŢIA HIDRO-METEOROLOGICĂ ŞI A CALITĂŢII MEDIULUI
în intervalul 04.10.2026, ora 08.00 – 05.10.2026, ora 08.00
I. SITUAŢIA HIDRO-METEOROLOGICĂ

1. Situația și prognoza hidrologică pe râurile interioare şi Dunăre din 05.10.2026, ora 07.00
RÂURI

Debitele au fost relativ staționare.

Debitele se situează, în general, sub 30% din mediile multianuale lunare, exceptând râurile din bazinele hidrografice: Olt, Argeș, Ialomița, cursurile Vișeului, Someșului Mic, Mureșului, Târnavei Mari, Jiului, cursul superior al Buzăului, cursul superior și mijlociu al Bistriței, cursul mijlociu și inferior al Moldovei, Prutului și cursul inferior al Bârladului, unde sunt cuprinse între 30 – 70% din normalele lunare.

Nivelurile pe râuri la stațiile hidrometrice se situează sub COTELE DE ATENȚIE.
Debitele vor fi relativ staționare.

Nivelurile pe râuri la stațiile hidrometrice se vor situa sub COTELE DE ATENȚIE.
DUNĂRE
Debitul la intrarea în țară (secțiunea Baziaș) în intervalul 04 – 05.10.2026 a fost staționar, având valoarea de 1300 m3/s, sub media multianuală a lunii octombrie (3900 m3/s). 

În aval de Porțile de Fier debitele au fost în scădere.

Debitul la intrarea în țară (secțiunea Baziaș) va fi staționar (1300 m3/s).

În aval de Porțile de Fier debitele vor fi relativ staționare pe sectorul Gruia – Tr.Măgurele și în scădere pe sectorul Zimnicea – Tulcea.

2. Situația meteorologică în intervalul 04.10.2026, ora 09.00 – 05.10.2026, ora 06.00
ÎN ŢARĂ

Valorile termice diurne au continuat să crească față de ziua precedentă, astfel vremea a fost caldă ziua în cea mai mare parte a țării, dar rece dimineața și noaptea în zonele joase de relief. Cerul a fost senin, iar vântul a suflat slab și moderat, izolat cu intensificări la începutul intervalului în zona subcarpatică a Moldovei. Temperaturile maxime s au încadrat între 20 grade la Ocna Șugatag, Întorsura Buzăului și Sulina și 27 de grade la Lugoj și Moldoua Nouă, iar la ora 6 valorile termice erau cuprinse între -4 grade la Întorsura Buzăului și Miercurea Ciuc și 17 grade la Șiria și Mahmudia. S-a semnalat ceață izolat la începutul intervalului în Transilvania și în depresiunile Carpaților Orientali și Meridionali, iar în a doua parte a nopții în depresiuni. Spre sfârșitul intevalului s-a produs brumă în estul Transilvaniei. Observație - de ieri de la ora 06 a fost în vigoare 1 atenționare cod galben ce a vizat ceața și vizibilitatea scăzută emisă de către SRPV Bacău.
LA BUCUREŞTI

Vremea a fost frumoasă, rece dimineața și noaptea, însă cu valori termice diurne mai ridicate decât cele climatologice specifice datei. Cerul a fost senin, iar vântul a suflat în general slab. Temperatura maximă a fost de 25 de grade la Afumați și Băneasa și 26 de grade la Filaret, iar la ora 6 se înregistrau 2 grade la stația meteorologică Băneasa și 8 grade la Afumați și Filaret.
3. Prognoza meteorologică în intervalul 05.10.2026, ora 09.00 – 06.10.2026, ora 09.00
ÎN ŢARĂ

Vremea va fi frumoasă și mai caldă decât în mod obișnuit pe parcursul zilei în majoritatea zonelor. Astfel, temperaturile maxime se vor încadra între 19 grade în depresiuni și pe litoral și 28 de grade în sudul Banatului. Cerul va fi variabil în nordul, centrul și estul țării și mai mult senin în restul teritoriului. Vântul va sufla slab până la moderat. Noaptea va fi rece, mai ales în depresiuni și pe văi, iar temperaturile minime vor fi cuprinse între -3 grade în estul Transilvaniei (unde se va forma brumă) și 13 grade în Dealurile de Vest și pe litoral. Dimineața și noaptea izolat va fi ceață, în special în centrul țării.
LA BUCUREŞTI
Vremea va fi frumoasă și caldă pentru această dată pe parcursul zilei. Temperatura maximă se va situa în jurul valorii de 25 de grade, iar cea minimă va fi de 6...7 grade, mai scăzută în zona periurbană până spre 3 grade. Cerul va fi mai mult senin și vântul va sufla în general slab.
II. CALITATEA APEI


Nu s-au înregistrat evenimente deosebite.

III. CALITATEA MEDIULUI

1. În domeniul aerului


Nu s-au înregistrat evenimente deosebite. 

2. În domeniul solului și vegetației


ARBDD informeaza despre producerea, în data de 04.10.2026, la ora 15:40 unui incendiu de vegetație uscată in Delta Dunarii, între lac Tătaru și canal Drahilea la nord de islazul comunal al U.A.T. Maliuc, jud Tulcea. Incendiul este în desfășurare, arde vegetație ierboasă: stuf, papură,graminee etc. Nu sunt obiective în zonă. Zona este inundabilă și neinundabilă în U.A.T. Maliuc și  este zonă economică. Vom reveni cu informații suplimentare.


Direcția Județeană de Mediu Dâmbovița informeaza despre producerea, în data de 04.10.2026, la ora 12.40, unui incendiu n loc. Balteni, jud. Dambovita. Ard aprox. 5 t one de deșeuri menajere și  mase plastice depozitate necontrolat precum și vegetație uscata pe o  suprafață de aprox.1000 mp. La ora 13:35 s-a emis mesaj Ro -Alert pentru degajari mari de fum in zona localității afectate. Reprezentantii ISU DB intervin cu 1 echipaj de la GI Răcari, 1 echipaj de la Detașamentul Titu, 1 echipaj de la Detașamentul Târgoviște și 1 echipaj de la GI Potlogi. La ora 16.31, incendiul a fost lichidat. 
3.În domeniul supravegherii radioactivităţii mediului
Nu s-au înregistrat evenimente deosebite.

3. În municipiul Bucureşti

Nu s-au înregistrat evenimente deosebite. 

